**Privatlivspolitik (GDPR)**

*Oplysninger om behandling af personoplysninger*

Denne privatlivspolitik er gældende for samtlige oplysninger, som du giver til os, og/eller som vi indsamler om dig f.eks. i forbindelse med ansøgninger om støtte eller såfremt du ønsker at støtte os. Her kan du læse mere om, hvilke oplysninger vi indsamler, hvordan vi håndterer dine oplysninger og hvor længe vi opbevarer oplysninger.

Dataansvarlig:

Rudolf Steiner Fonden

C/O Kronhjorten

Lystrupvej 64

3550 Slangerup

CVR: 32 87 83 42

kontakt@steinerfonden.dk

Den overordnede retslige ramme for vores behandling af personlige oplysninger er persondataforordningen (GDPR) og databeskyttelsesloven. Alle spørgsmål vedrørende nærværende politik, behandlingen af dine oplysninger samt mistanke om manglende overholdelse skal rettes til kontakt@steinerfonden.dk.

*Formål med behandlingen af dine personoplysninger*

Fonden kan ikke søges og modtager dermed ikke systematisk ansøgninger om uddelinger fra Rudolf Steiner fonden. Skulle fonden alligevel fejlagtigt modtage en ansøgning, vil modtagne ansøgninger afslås direkte og vil ikke blive videresendt. Alle oplysninger f.eks. ansøgerens e-mail vil blive slettet indenfor en måned efter afslag.

Såfremt du er bidragsyder er vi forpligtede til at behandle dine personoplysninger, så vi kan leve op til de lovmæssige forpligtelser.

*Personoplysninger*

Såfremt du ønsker at støtte Rudolf Steiner Fonden indsamler vi oplysninger fra dig via vores bank. Det drejer sig om følgende almindelige personoplysninger: navn, registrerings- og kontonummer. Desværre er vi ikke i stand til at yde fradrag for dit bidrag til os, hvorfor vi ikke registrerer dit CPR-nr. Vi indsamler ingen særlige kategorier af personoplysninger (følsomme oplysninger) om dig.

Vi bruger dine personoplysninger til at svare på eventuelle spørgsmål og udføre dine ordrer eksempelvis modtagelse af bidrag og for at kunne håndtere administration af dit bidrag. Vi kan dele dine personoplysninger med de leverandører og samarbejdspartnere, som bistår os f.eks. vores revisor eller bank.

*Opbevaring, sletning af dine personoplysninger – samt dine rettigheder*

Vi opbevarer dine personoplysninger efter nedenstående regler:

Er du bidragsyder hos os, vil vi opbevare dine personoplysninger i op til fem år i henhold til bogføringsloven. Du har ret til at få indsigt i de personoplysninger, som vi behandler om dig. Ved at skrive til os kan du anmode om indsigt i de personoplysninger, som vi har registreret om dig.

Du har derudover ret til at anmode om korrektion, sletning mv. af de personoplysninger, vi behandler om dig. Vi vil efterkomme din anmodning så hurtigt som muligt i overensstemmelse med dansk lovgivning.

*Opdatering af denne politik*

Rudolf Steiner Fonden er forpligtet til at overholde de grundlæggende principper om beskyttelse af personoplysninger og databeskyttelse. Vi gennemgår derfor regelmæssigt denne politik for at holde den opdateret og i overensstemmelse med gældende principper og lovgivning samt evt. ændringer i vores arbejdsprocedurer.

Denne politik er senest opdateret sommer 2023.